Պարկ Պատրիսիոս

Պարկ Պատրիսիոս շրջան Բուենոս Այրեսում, գտնվում է Արգենտինայի մայրաքաղաքի հարավային մասում, այն իր անունը ստացել է համանունն այգուց, որը գտնվում է այդ շրջանում։ Տարածքում կա մի քանի հանրային զբոսայգի։

Պատմություն 
Պարկ Պատրիսիոս շրջանը համարվում է Բուենոս Այրեսի ամենահայտնի շրջաններից մեկը, այն հայտնի է իր հարուստ սպորտային պատմությամբ։ 1873 թվականին Օրուրո փողոցում եղել են աղբի այրման վառարաններ, այդ պատճառով փողոցը հետագայում կրել է «բոցավառ» մականունը։

1872-1902 թվականներին Պարկ Պատրիսիոսի տարածքում եղել են սպանդանոցներ, որոնց շուրջ եղել են պանդոկներ և հասարակաց տներ, որտեղ փողոցային երաժիշտների երգելը դարձել է քաղաքային երաժշտության խորհրդանիշ և հանդիսացել տանգոյի առաջացմանը։ Այդ ժամանակվա քաղաքապետ Կառլոս Թեյսը 1902 թվականի մարտին որոշում է կայացրել այդ տեղում ստեղծել Պատրիսիոս անունով զբոսայգի՝ քանդելով բազմաթիվ տներ։ Նույն տարվա սեպտեմբերին քաղաքային խորհուրդը որոշել է թաղամասին տալ «Պարկ Պատրիսիոսկ» անունը։

Ժամանակի ընթացքում շրջանը ճանաչում է ստացել իր առաջնային այգու շնորհիվ՝ թողնելով իր նախկին Քարալես անունը։ Աշխատունակ բնակչության մի մասը և արդյունաբերության որոշ ճյուղեր տեղափոխվել են Պարկ Պատրիսիոսի շրջանը։

1998 թվականին շրջանում սկսվել է մետրոյի H, գծի կայարանի շինարարությունը, ինչի շնորհիվ շրջանը նոր ծաղկում է ապրել։  2011 թվականի հոկտեմբերի 4-ին բացվել է մետրոյի Պարկ-Պատրիսիոս կայարանը, իսկ 2013-ին՝ Օսպիտալես կայարաը։

Վերջին տարիների ընթացքում կառուցվել է ավելի քան 300 հազար քառակուսի մետր ոչ բնակելի տարածք և առաջ են եկել նոր ձեռնարկություններ։ Շրջանի արդյունաբերական զարգացմանը նպաստել է մետրոպոլիտենը։ Վերջին տարինների ընթացքում շրջանը գրավել է քաղաքի այլ շրջաններից և հարավային արվարձանների բնակիչների ուշադրությունը։ Ըստ որոշ աղբյուրների նորաձևության ապրանքանիշերից օգտվող մոտ 10․000 նոր սպառողներ աշխատում են այդ տարածքում գտնվող առևտրային ձեռնարկություններում։

Պատրիսիոսի տարածքը թարմացնում է իր տեսքը՝ քանդելով հին ու լքված պահեստներն ու շենքերը, որոնց տեղում կառուցվում են ժամանակակից գրասենյակային շենքեր և գործարաններ։

Պատրիսիոսի տարածքում է գտնվում Կասերոս արգենտինական նախկին բանտը

Մշակույթ 
Այդ տարածքում է գտնվում Բուենոս Այրեսի կրթության պալատը։ 1929 թվականին Ֆելիքս Ֆերնանդո Բերնասկոնի ինստիտուտը բացվելուց ի վեր այն ունի չորս տարրական դպրոց, մեկ երգչախումբ և նվագախումբ, երկու թանգարան և երկու լողավազան։ Ինստիտուտում աշխատած ճանաչված մանկավարժներից է եղել Մարթա Սալոտին։ Այդ տարածքում են ծնվել հայտնի մրցարշավորդներ Օսկար և Խուան Գալվեսը, Արգետինայի հավաքականի նախկին ֆուտբոլիստ Կառլոս Բաբինգթոնը և բռնցքամարտի չեմպիոն Օսկար Բոհավենը։

Պատկերասրահ

Ծանոթագրություններ

Արտաքին հղումներ 
 Parque Patricio´s blog
 Barrio «Parque Patricios» en wikimapia.org
 Historia de Parque Patricios
 Reseña del barrio en Barriada